gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4916, del 03-01-2005 (2004/13908)

CORRECCIÓ d'errades de la Resolució de 19 de novembre de 2004, del director general de Recursos Humans de la Conselleria de Sanitat, de la Generalitat Valenciana, per la qual es convoca concurs per a la provisió de diverses direccions de servici i de secció assistencials en alguns hospitals dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4916

Data del DOGV
:   03-01-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/13797


Data del document
:   03-01-2005

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * concurs administratiu
    * metge
    * administració regional

CORRECCIÓ d'errades de la Resolució de 19 de novembre de 2004, del director general de Recursos Humans de la Conselleria de Sanitat, de la Generalitat Valenciana, per la qual es convoca concurs per a la provisió de diverses direccions de servici i de secció assistencials en alguns hospitals dependents de la Conselleria de Sanitat. [2004/X13453]
  
S'ha advertit una errada material en la Resolució de 19 de novembre de 2004, del director general de Recursos Humans de la Conselleria de Sanitat, de la Generalitat Valenciana, per la qual es convoca un concurs per a la provisió de diverses direccions de servici i de secció assistencials, en alguns hospitals dependents de la Conselleria de Sanitat, publicada en el DOGV núm. 4.900, de 10 de desembre de 2004.
  
Es torna a publicar l'apartat «Altres activitats» de l'annex III, ja que en faltava una part:
  
«Altres activitats
  
La suma màxima dels apartats 11 i 12 és d'1,5 punts.
  
11. Professor associat en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,1 punts
  
Professor titular en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts 0,125 punts
  
Catedràtic en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts 0,150 punts
  
12. Per treballs científics i d'investigació publicats en llibres o revistes de reconegut prestigi en l'àmbit sanitari de la respectiva especialitat a què es concursa, apreciats pel tribunal, fins a un màxim d'1 punt».
  
En l'annex IV, on diu: «cap del Serv. d'Angiologia i Cirurgia Vascular»; ha de dir: «cap de la Secció d'Angiologia i Cirurgia Vascular».
Diari Oficial de la Generalitat Valenciana


Sumari del DOGV 4983, del 12-04-2005 (2005/3278)

Expedient de domini d'immatriculació número 12/2005. Cèdula de notificació.
---------------------------------------------------------------------------

### Dades del document

Número de DOGV
:   4983

Data del DOGV
:   12-04-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/3278


Organisme emissor
:   Jutjat de Primera Instància número 5 de Castelló de la Plana

Tipus de document
:   Anunci

Expedient de domini d'immatriculació número 12/2005. Cèdula de notificació. [2005/Q3278]
  
Procediment: expedient de domini. Immatriculació 12/2005
  
Demandant: Consuelo Beltrán Selma
  
Procurador: Paola Usó Amella
  
Mónica Rubio Solanes, secretària del Jutjat de Primera Instància número 5 de Castelló de la Plana, faig saber:
  
Que en este jutjat a càrrec meu i amb el número 12/2005 es tramita l'expedient de domini d'immatriculació a instància de Consuelo Beltrán Selma, representada per la procuradora Usó Amella sobre la finca rústica següent:
  
Rústiques, camp de terra secà, comprensiu d'unes quaranta-huit fanegades situada al terme de Cabanes, partida de Gumbí, amb referències cadastrals 63630O 700999024023BF i 47326T 005315978975UV, les dades cadastrals del qual són, respectivament, zona C, polígon 009, parcel·la 00821, ortofoto N965054638, i zona C 00, polígon 009, parcel·la 00338, ortofoto E 005378249, i en compliment del que s'ha acordat en la resolució de hui, mitjançant esta cèdula es convoca a totes aquelles persones ignorades a les quals puga perjudicar la inscripció sol·licitada, perquè puguen comparéixer davant d'este jutjat en el termini de 10 dies per a al·legar el que els convinga segons dret, amb la prevenció que si no ho verifiquen així, els afectarà el perjuí que corresponga segons dret.
Diari Oficial de la Generalitat Valenciana


Sumari del DOGV 5080, del 29-08-2005 (2005/9769)

Notificació per edicte de l'acord de suspensió del procediment de l'expedient sancionador 387/04 SAN, seguit contra John Beale Stephen.
---------------------------------------------------------------------------------------------------------------------------------------

### Dades del document

Número de DOGV
:   5080

Data del DOGV
:   29-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9769


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'acord de suspensió del procediment de l'expedient sancionador 387/04 SAN, seguit contra John Beale Stephen. [2005/9769]
  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.
  
Expedient número: 387/04 SAN
  
Interessat: John Beale Stephen
  
Últim domicili conegut: partida Daimés, polígon 3, junt al nº 27 d'Elx (Alacant)
  
Assumpte: acord de suspensió del procediment que dicta el director territorial de Territori i Habitatge d'Alacant el 15 de març del 2005.
  
El corresponent expedient es troba en l'Àrea de la Inspecció del Territori de la Conselleria de Territori i Habitatge, c/ Francesc Cubells, 7, 46102 València, on haurà de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.
  
S'informa la persona interessada del dret que l'assisteix d'aportar les al'legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.
Diari Oficial de la Generalitat Valenciana


Sumari del DOGV 5018, del 01-06-2005 (2005/5248)

Informació pública de l'extracte de les bases de la convocatòria per a la provisió, en propietat, de dos places d'oficial de la policia local, per mitjà de concurs oposició, per promoció interna.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5018

Data del DOGV
:   01-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/5248


Data del document
:   01-06-2005

Organisme emissor
:   Ajuntament de la Nucia

Tipus de document
:   Resolució

Descriptors 

:   * Nucia, la
    * administració local
    * concurs administratiu
    * policia

Informació pública de l'extracte de les bases de la convocatòria per a la provisió, en propietat, de dos places d'oficial de la policia local, per mitjà de concurs oposició, per promoció interna. [2005/M5248]
  
Bernabé Cano García, alcalde president de l'Ajuntament de la Nucia, fa saber:
  
Que en el Butlletí Oficial de la Província d'Alacant número 91, de data 25 d'abril de 2005, apareixen publicades les bases de la convocatòria per a la provisió, en propietat, de dos places d'oficial de la policia local, per mitjà de concurs oposició, per promoció interna.
  
El que es fa públic per a general coneixement.
Diari Oficial de la Generalitat Valenciana


Sumari del DOGV 5092, del 14-09-2005 (2005/9898)

Extracte de les bases per a la provisió definitiva d'una plaça de tècnic de Gestió de l'administració general per a Urbanisme, Obres i Servies, mitjançant el procediment de promoció interna.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5092

Data del DOGV
:   14-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9898


Data del document
:   26-08-2005

Organisme emissor
:   Ajuntament de Benicarló

Tipus de document
:   Convocatòria

Descriptors 

:   * Benicarló
    * professió administrativa
    * concurs administratiu
    * administració local

Extracte de les bases per a la provisió definitiva d'una plaça de tècnic de Gestió de l'administració general per a Urbanisme, Obres i Servies, mitjançant el procediment de promoció interna. [2005/X9898]
  
En el Butlletí Oficial de la Província de Castelló núm. 101 del dia 23 d'agost de 2005, l'Ajuntament de Benicarló va publicar les bases per a la provisió definitiva d'una plaça de tècnic de Gestió d'Administració General per a Urbanisme, Obres i Serveis, mitjançant el procediment de promoció interna.
  
El termini de presentació d'instàncies és de vint dies naturals, a partir de l'endemà de la publicació de l'extracte de la convocatòria en el Boletín Oficial del Estado.
  
Tots els anuncis relatius a aquesta convocatòria es publicaran, a partir de la publicació adés esmentada, en el Butlletí Oficial de la Província de Castelló i al tauler d'anuncis de la casa consistorial.
Diari Oficial de la Generalitat Valenciana


Sumari del DOGV 5062, del 02-08-2005 (2005/9079)

DECRET 127/2005, de 29 de juliol, del Consell de la Generalitat, pel qual es creen instituts universitaris en la Universitat Miguel Hernández d'Elx.
----------------------------------------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/9079


Data del document
:   29-07-2005

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * Universitat Miguel Hernández
    * legislació
    * universitat
    * centre d'investigació

DECRET 127/2005, de 29 de juliol, del Consell de la Generalitat, pel qual es creen instituts universitaris en la Universitat Miguel Hernández d'Elx. [2005/9079]
  
El Consell Social de la Universitat Miguel Hernández d'Elx va acordar proposar al Consell de la Generalitat la creació dels instituts universitaris: Centre d'Investigació Operativa (CIO) i Institut de Bioenginyeria.
  
Les propostes de creació han sigut informades favorablement pel Consell de Govern de la Universitat Miguel Hernández d'Elx i per l'Agència Nacional d'Avaluació i Prospectiva.
  
El Consell Valencià d'Universitats va conéixer les sol·licituds de creació, d'acord amb el que establix l'article 3.2 de la Llei 5/2002, de 19 de juny, de la Generalitat, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià.
  
Per això, d'acord amb el que establix l'article 10.3, en relació amb l'article 8.2 de la Llei Orgànica 6/2001, de 21 de desembre, d'Universitats, a proposta del conseller d'Empresa, Universitat i Ciència i després de la deliberació del Consell de la Generalitat, en la reunió del dia 29 de juliol de 2005,
  
DECRETE
  
Article únic
  
Es creen, com a instituts universitaris a la Universitat Miguel Hernández d'Elx, l'Institut Universitari Centre d'Investigació Operativa (CIO) i l'Institut Universitari de Bioenginyeria.
  
DISPOSICIONS FINALS
  
Primera
  
Es faculta el conseller d'Empresa, Universitat i Ciència per a dictar les disposicions que siguen necessàries per al desplegament i l'execució del que establix este decret.
  
Segona
  
Este decret tindrà efectes des de l'endemà de la publicació en el Diari Oficial de la Generalitat Valenciana.
  
València, 29 de juliol de 2005
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,
  
JUSTO NIETO NIETO
Diari Oficial de la Generalitat Valenciana


Sumari del DOGV 5084, del 02-09-2005 (2005/9109)

Notificació de l'acord d'iniciació de l'expedient LL-214/05, d'anul·lació de l'autorització sanitària per cessament de l'activitat.
-----------------------------------------------------------------------------------------------------------------------------------

### Dades del document

Número de DOGV
:   5084

Data del DOGV
:   02-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9109


Organisme emissor


Tipus de document
:   Anunci

Notificació de l'acord d'iniciació de l'expedient LL-214/05, d'anul·lació de l'autorització sanitària per cessament de l'activitat. [2005/9109]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta l'informe d'inspecció que més avall se cita, formalitzada a l'establiment que s'incica, en què consta que hi ha cessat l'activitat.
  
Atés el que disposa l'article, 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar els expedients d'anul·lació de l'autorització sanitària dels establiments allistats més avall.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se'ls concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se'ls informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, poden adreçar-se a este centre, situat a València, al carrer de Sant Vicent, 83, telèfon 667948402, o a la direcció territorial situada a la mateixa adreça.»
  
Acta d'inspecció: 18893, de 23.02.2005.
  
Raó Social: M. Josefa Cebrián Rochina
  
Adreça: Bodega, 18.
  
Localitat: Bugarra.
  
Activitat: menjador col·lectiu.
  
Expedient: LL-214/05.
  
Número de CC: 13583/V
Diari Oficial de la Generalitat Valenciana


Sumari del DOGV 5144, del 28-11-2005 (2005/12375)

Notificació a María Muñoz Muñoz. Expedient número 2004/13/1047.
---------------------------------------------------------------

### Dades del document

Número de DOGV
:   5144

Data del DOGV
:   28-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12767


Organisme emissor
:   Institut Valencià de la Joventut

Tipus de document
:   Anunci

Notificació a María Muñoz Muñoz. Expedient número 2004/13/1047. [2005/Q12712]
  
Davant de la impossibilitat d'efectuar directament la notificació de la falta de documentació que preceptivament havia d'acompanyar a la sol·licitud d'ajudes presentada per María Muñoz Muñoz, en relació amb les ajudes per a la posada en marxa i per a l'equipament d'empreses creades per jóvens, d'acord amb el que disposa l'Ordre de 29 de novembre de 2004, de la Conselleria de Benestar Social, cosa que s'ha intentat sense cap resultat, i en compliment del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, es procedeix a publicar la següent notificació a la interessada que tot seguit s'indica:
  
- Muñoz Muñoz, María
  
C/ Puchalt, 15, 03749 Calp
  
Expedient: 2004/13/1047
  
Motiu: notificació falta documentació
  
Contingut de la notificació: presentació, davant l'Institut Valencià de la Joventut, de la documentació que preceptivament havia d'acompanyar-se a la sol·licitud, en relació amb les ajudes per a la posada en marxa i per a l'equipament d'empreses creades per jóvens, convocades per Ordre de 29 de novembre de 2004, de la Conselleria de Benestar Social.
  
Per tal de conéixer el contingut íntegre de l'acte haurà de comparéixer a l'Institut Valencià de la Joventut, Servei de Gestió i Planificació de Programes, al carrer de l'Hospital, 2, 2a, de València, en el termini de 10 dies hàbils comptadors a partir de l'endemà de la publicació del present edicte.
  
Cas de no presentar, en el termini de 10 dies hàbils comptadors a partir de l'endemà de la data de la publicació del present edicte, la documentació que es sol·licita, es considerarà que ha desistit de la seua petició, després de la resolució que prèviament s'haurà de dictar en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4963, del 10-03-2005 (2005/2296)

Expedient número CNMY05/SGADM/3. Servici de neteja de l'edifici situat al carrer de Colom, 66, de València.
-----------------------------------------------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/2296


Data del document
:   17-02-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * contracte de serveis
    * empresa de serveis
    * licitació
    * adjudicació de contracte administratiu

Expedient número CNMY05/SGADM/3. Servici de neteja de l'edifici situat al carrer de Colom, 66, de València. [2005/F2296]
  
Tot complint el que disposa l'article 93, apartat 2n, del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, es fa pública la següent adjudicació:
  
1. Entitat adjudicadora
  
a) Organisme: Conselleria d'Empresa, Universitat i Ciència.
  
b) Dependència: Servei de Programació i Gestió Econòmica - Secció de Contractació.
  
c) Número d'expedient: CNMY05/SGADM/3.
  
2. Objecte del contracte
  
a) Tipus de contracte: servicis.
  
b) Descripció de l'objecte: neteja de l'edifici situat al carrer de Colom, 66, de València.
  
c) Data publicació: Diari Oficial de la Generalitat Valenciana número 4.896, de 2 de desembre de 2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: concurs públic.
  
c) Forma: obert.
  
4. Pressupost base de licitació
  
Import total: cent dèsset mil nou-cents huitanta-un euros (117.981,00 €).
  
5. Adjudicació
  
a) Data: 25 de gener de 2005.
  
b) Contractista: Clece, SA.
  
Nacionalitat: espanyola.
  
d) Import d'adjudicació: cent sis mil cent huitanta-dos euros amb noranta cèntims (106.182,90 €).
Diari Oficial de la Generalitat Valenciana


Sumari del DOGV 5008, del 18-05-2005 (2005/5492)

Informació pública de l'actuació integrada del sector Camí de la Vilavella de les normes subsidiàries de Moncofa.
-----------------------------------------------------------------------------------------------------------------

### Dades del document

Número de DOGV
:   5008

Data del DOGV
:   18-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5492


Organisme emissor
:   Hermanos Ventura, SL

Tipus de document
:   Anunci

Informació pública de l'actuació integrada del sector Camí de la Vilavella de les normes subsidiàries de Moncofa. [2005/F5492]
  
Conforme al procediment simplificat previst en l'article 48 de la Llei 6/1994, Reguladora de l'Activitat Urbanística, se sotmet a informació pública a la notaria d'Emilio Viñals García, al carrer de Rosario Creixach, número 21, baix, de la Vall d'Uixó (Castelló), l'alternativa tècnica del programa per al desenvolupament de l'actuació integrada anomenada Sector Camí de la Vilavella, en el futur sòl urbanitzable residencial de les normes subsidiàries de Moncofa, composta per memòria del programa, pla parcial de reclassificació, document d'homologació parcial modificativa, estudi d'impacte ambiental, estudi de protecció del paisatge i avantprojecte d'urbanització, promogut a instàncies de la mercantil Hermanos Ventura, SL, amb domicili a la Vall d'Uixó, Polígon Industrial Belcaire, parcel·la número 304, i CIF B-12094033.
  
Els interessats podran obtindre còpia de l'acta de protocol·lització o exigir que esta se'ls exhibisca en el termini de 20 dies des de la publicació de l'anunci en el Diari Oficial de la Generalitat Valenciana.
  
Així mateix, podran consultar la documentació a l'Ajuntament de Moncofa i presentar davant d'este al·legacions o alternatives tècniques en competència. També durant els 10 primers dies es podrà sol·licitar una pròrroga del termini en els termes i condicions assenyalats a l'article 46.4 de la referida llei i amb la prestació de la caució en la quantia que fixe l'ajuntament.
  
Acabat el termini de 20 dies, o 40 si n'hi haguera pròrroga, quedarà obert un nou termini de cinc dies per a la presentació de proposicions juridicoeconòmiques, transcorregut el qual, l'endemà hàbil, es procedirà a l'obertura de pliques a l'ajuntament, i s'obrirà un nou període de consultes i al·legacions de 10 dies següents a l'acta d'obertura que determinarà l'ajuntament.